Randers Agility

forening

Referat af generalforsamling i Randers Agility forening onsdag 29. marts 2023 kl. 19.00 i vores lokale

i Nr. Borup.

Der var 9 medlemmer tilstede. Formand Per Helles bød velkommen til generalforsamlingen.

Britta Bregendahl Pedersen blev valgt til dirigent, og kunne herefter konstatere at generalforsamlingen

var lovlig varslet ifølge vedtægterne.

Mette Lønsmann Pedersen og Maibrith Johannesen blev valgt til stemmetællere.

Derefter aflagde formand Per Helles årets beretning (bilag: beretning 2022) som blev godkendt.

Kasserer Karen Skals fremlagde det reviderede regnskab for året 2022, og orienterede om budget 2023

(bilag: regnskab) som blev godkendt.

Bestyrelsen havde ikke noget ønske om ændring af medlemsbetaling, som fortsætter med en stigning på

Kr. 5,00 pr. sæson, som tidligere bestemt.

Der var ingen indkomne forslag til generalforsamlingen.

Valg af formand, bestyrelsesmedlem, 2 suppleanter, revisor, revisorsuppleant.

På valg var: Formand Per Helles

Bestyrelsesmedlem Else Friis Nielsen

1.suppleant Mette Lønsmann Pedersen

2.suppleant Maibrith Johannesen

Revisor Simone Vraa

Alle genopstillede og blev valgt.

Revisorsuppleant Britta Bregendahl Pedersen valgte efter flere år på posten ikke at

genopstille. Foreningen siger tak til Britta.

Maibrith Johannesen overtager den ledige post som revisorsuppleant.

Under eventuelt var der en snak om trivsel i foreningen, som fortsatte under kaffen.

Da ingen havde mere på hjertet takkede dirigenten for god ro og orden ved mødet, og gav ordet tilbage

til formanden, som sagde tak på bestyrelsens vegne.

Bagefter var der hyggesnak med kaffe og hjemmebagte boller med pålæg (tak til Lisbet for at overtage

traktementet i sidste øjeblik).

Referent: Else Friis Nielsen, sekretær

Referat på hjemmeside/opslag i container